
LECTORI  BENEVOLO. 


Incertus  quid  disserendum  eligerem , adii  Professo- 
rem Illustrissimum  Henle,  cujus  benevolentiam  et  hu- 
manitatem tam  saepe  expertus  eram  per  annos  vitae 
academicac  Turici  deactae.  Qui  quidem  vir  humanis- 
simus eo  animo  promptissimo , quo  omnes  institutionis 
necessitudine  sibi  conjunctos  et  consilio  et  opera  ad- 
juvare solet,  mihi  id  argumentum  proposuit  quod  per- 
tractare conatus  sum.  Atque , quod  quidem  non  ma- 
ximum permultorum  eorum  quae  de  me  meruit , mullo 
tempore  consumpto  me  instituit  ad  microscopium  trac- 
tandum, cujus  usum  mihi  largitus  est.  Idem  dignatus 


e 


est  difficillimarum  quaestionum  mihi  socium  esse , quin 
etiam  eo  humanitatis  et  liberalitatis  processit,  ut  figuras 
huic  oposculo  adjunctas  ipse  delinearet.  Verbo , si 
quid  boni  est  in  hoc  argumento,  uni  huic  Praeceptori 
meo  illustrissimo  et  dilectissimo  debeo. 


INTRODUCTIO. 


Singulas  rationes,  quae  ad  sectiones  transversas  exhi- 
bendas vel  jam  usurpatae  sunt  vel  usurpari  possint,  jam 
IU.  Henle  j)  comparavit.  Quibus  inter  .se  collalis  in  di- 
versis telis  eam  optimam  esse  duxi,  quam  ille  Vir  Cla- 
rissimus primus  protulit  idemque  saepe  usurpavit.  Nam 
praeterquam  quod  simplicissima  et  habillissima  est,  etiam 
commoda  sine  incommodis  ceterarum  babere  videtur.  Ex 
praecepto  Viri  Illustrissimi  particulas  telarum  et  orga- 
norum inspiciendorum  nulla  opera  adhibita  modica  tem- 
peratione aeris  siccavi.  Particulas  non  nimis  tenues 
cepi,  quod  alias  siccatae  facile  rumpuntur,  neque  eas 
extentas  habui  inter  siccandum;  ea  enim  re  ipsa  eas  scindi 
et  rumpi  facile  apparet.  Quum  telae  duruissent  in  ligni 
modum , eas  cultro  acutissimo  magis  rasi  quam  secui  et 
deinde  aqua  mollivi.  Dixi  cultro  acutissimo,  quippe  qui 
caput  sit  apte  transversum  secandi.  Nam  crenis  forte  in 
cultro  exstantibus  certe  mullae  telarum  duratarum  diver- 
sis  regionibus  dilacerantur,  quo  Iit  ut  structura  naturalis 
earum  vel  prorsus  cognosci  non  possit  , vel  falsae  expli- 
cationi obnoxia  sil.  Quin  etiam  Henle  ipse,  omnium 


1)  Sltlg.  Sinat.  144. 

aequalium  imprimis  versatus  in  rebus  microscopii , fissuris 
in  unguibus  hominum  effectis  cultro  denticulato  persecando 
ita  falsus  est,  ut  eos  ex  lamellis  compositos  contenderet, 
quod  errore  factum  esse  Kohlracsch  *)  recte  probavit, 
praeceptore  sumine  mihi  venerando  ipso  auctore.  Telas  ita 
siccatas  et  aqua  rursus  mollitas  elementa  naturalia  invio- 
lata reddere , id  mihi  persuadendi  satis  saepe  occasio  facta 
est.  Sectiones  porro  hac  ratione  tam  subtiles  parari 
possunt , ut  vix  quaquam  alia ; sectiones  enim  telarum  a 
me  inspectarum  raro  plus  0,002'"  ad  0,003'"  crassae  erant. 

Tamen  etiam  incommoda  hujus  rationis  mihi  in  usu 
ejus  oborta  commemorare  meum  esse  duco.  In  ex- 
hibendis enim  sectionibus  transversis  telae  conjunctivae, 
sed  sola  in  hac,  ea  ratione  qua  dixi  tractata  vidi  salis 
multas  scissuras  et  rupturas,  quas  tendinibus  12  ad 
24  horas  liquore  cali  carbonici  duratis  et  deinde  sicca- 
tis saltem  mullo  rariores  inveni.  Quamobrem  haud 
scio  an  in  telis  admodum  fragilibus  haec  ratio  pri- 
mae praeponenda  sit.  Deinde  unum  mihi  commemo- 
randum est,  de  quo  tempore  deliciente  non  penitus  certus 
factus  sum.  In  inquirendis  enim  sectionibus  testiculi  ea- 
dem ratione  paratis  tubuli  seminiferi  multo  minores  mihi 
occurrerunt  quam  111.  Henle  dixit.  Qui  quum  eos  in 
homine  ellicere  dicat  0,05'"  ad  0,06'"  vix  majores  inveni 
quam  0,033'"  qui  habuerunt  involucrum  0,001 9'"  ad 
0,003'".  Quum  deinde  nonnulla  inquisivissem , primum 
recentibus  deinde  siccatis  tubulis  mensis  ejusdem  testiculi, 


1)  gelefyttc  Stnjeigeii  1843.  229.  ff. 

mihi  veri  simile  facium  esi,  eos  nunquam  eandem  diame- 
Irum  ac  anlea  assequi. 

Virorum  usorum  iam  singulis  casibus  scelionibus  trans- 
versis telarum  el  organorum  ad  ea  accuratius  cognoscenda 
paucissimi  commemorandi  sunt.  Valentinus  4)  quidem  re- 
centes fasciculos  musculorum  transversum  persecuit,  sed 
amplius  nihil  de  iis  dixit,  quam  eos  saepe  toto  circuitu 
exlrorsum  replicari  itaque  efficere  quosdam  introitus  in- 
fundibulis similes,  quibus  axis  cylindrum  exstare  probare 
studet.  Pur.KiNJE 1  2 3)  exhibuit  sectiones  transversas  nervo- 
rum recentium  et  duratorum  et  accuratius  descripsit.  Quod 
opus  mihi  comparare  non  potui  accuratius  inspiciendum. 
Quod  autem  colligere  potui  ex  brevi  epitome , quam 
Henle  ex  eo  dedit , ejus  descriptio  nonnihil  a mea  dis- 
crepat, quamobrem  non  praeter  rem  esse  duxi  idem  descri- 
bendo referre.  Hexle  ili.  eadem  ratione,  ut  eo  auctore 
ego,  jam  fecit  sectiones  transversas  telae  conjunctivae4), 
musculorum  5),  corneae  6).  Quamquam  ea  quae  in  iis  de- 
scribendis protulit  non  allirmare  non  possum,  tamen  accu- 
ratius inquirendo,  quae  quidem  ad  ejus  consilium  minus 
quadrabant,  nonnulla  addenda  imeni,  quae  non  commemo- 
ravit. 

1)  SHiUf.  Strd).  18t0.  207.  23erf.  (fite.  ?tvt.  3>htgfetu.  209. 

2)  ffleticfp  uber  bie  aSerfaimufung  bcv  Sterjte  unb  Dfatuvf.  in  frag 

1838.  177.  glg.  9.  10. 

3)  Stttg.  Sinat.  <S.  927. 

*)  „ „ ©.  335. 

•’)  <>  i,  @.  578  uiib  585. 

fi)  » „ ©.  322  flf. 


Tela  elaatica  transversum  persecta. 

Elementa  telae  elasticae  ah  Illustrissimo  Henle  secun- 
dum formam  in  tria  genera  distributa  sunt,  quorum  id 
exquirendum  delegi,  quod  ille  vir  clarissimus  ramosum 
dicit.  4)  Quod  quidem  maxime  purum  et  formosum  ap- 
paret in  ligamentis  flavis  vertebrae  humanae  et  nuchae 
quadrupedum. 

Quae  fibrae  quadrupedum  elasticae  persectae  ( v.  Fig. 
1.  A.)  exhibent  figuras  arctissime  inter  se  conjunctas,  ab 
omnibus  partibus  plus  minus  pellucidis  lineis  circumscri- 
ptas, modo  rotundas  vel  ovatas,  modo  triangula,  quadrata, 
pentagona  vel  alia  polygona.  In  medio  fere  omnium  figu- 
rarum punctum  obscurum  conspicitur,  quod  quidem  etiam 
deesse  potest,  nec  nisi  illusione  optica  efficitur.  Inter- 
valla inter  superficies  singularum  fibrarum  plerumque  exi- 
gua sunt ; tamen  nonnunquam  tanta  , ut  praecipue  in  angu- 
lis plurium  fibrarum  connexarum  majorem  diametrum  ha- 
beant quam  fibrae  persectae  ipsae.  Quae  quidem  fibrarum 
intervalla  cui  vasa  capillaria,  quae  dicuntur,  videri  pos- 
sint, re  inspicienda  minus  recte  distante  a vitro  inicro- 
scopii;  boc  tamen  falsum  esse,  facile  probatur,  vitro  illo 
quacunque  alia  ratione  posito,  praecipue  autem  adhibito 


1)  Stttgcm.  Sinat.  39»  jf. 

acido  acctico.  Diametrus  tenuissimarum  librarum  constat 
0,0033'",  plerarumque  0,0022  — 0,0027"'. 

Substanlia  intercellularis  acido  acetico  adhibito  pror- 
sus dissoluta  (v.  Fig.  1.  B.),  librae  acutissime  quidem,  sed 
quam  subtillime  adumbratae  videntur.  Fibrae  igitur  glu- 
tine quasi  spoliatae  quodammodo  pressae  in  diversas  par- 
tes et  solae  et  catervatim  dilabuntur.  Qua  in  re  saepis- 
sime accidit,  ut  fibrae  in  lateribus  ponantur,  ita  ut  men- 
surae nunc  in  iis  exstantes  conferri  possint  cum  prioribus. 

Fibrae  telae  elasticae  in  ligamentis  flavis  corporis  hu- 
mani exstantis  transversum  persectae  simillimae  videntur 
fibris  ligamenti  nuchae  quadrupedum,  quas  modo  descri- 
psimus, nec  nisi  quod  multo  minores  sunt,  ab  iis  diffe- 
runt. Earum  enim  mensura  est  0,0009  — 0,0020"' , ple- 
rumque 0,0012  — 0,0016'",  sunt  etiam,  quae  nonnisi  ni- 
grorum et  tenuissimorum  punctorum  specie  conspiciantur. 
Huc  accedit  quod  raro  duae  et  fere  nunquam  tres  vel 
plures  fibrae  arcte  inter  se  congregatae  sunt , sed  plerum- 
que intervallis  satis  magnis  intercedentibus,  quae  quidem 
majora  sunt,  quam  inter  fibras  ligamenti  nuchae, 


Tela  conjuuctiva  transversum  persecta. 

Fibrillae  persectae  conspiciuntur  (v.  Fig.  3.)  quam  mi- 
nimi circuli  accuratissime  circumscripti,  pellucidi,  omnes 
fere  ejusdem  diametri  se  ardissime  inter  se  stipantes,  acu- 
tis et  plus  minus  lucidis  lineis  adumbrati.  — Ad  quarum 
mensuram  statuendam  saltem  quam  proxime  fieri  potest 

ralionc  aptissima  usus  sum  , qua  clarissimus  IIenle  !)  usus 
est  ad  fibras  primarias  musculorum  metiendas;  denas  enim 
fibrillas  mensus,  numerum  decirnalem  ita  partum  per  10 
divisi.  Ita  diametrum  inveni  0,0006'".  Re  inspicienda 
minus  recte  a vitro'  microscopii  distante  fines  singularum 
fibrillarum  inter  se  confluunt  et  quasi  lineam  directam 
efficiunt. 

Membranae,  qua  hae  fibrillae  in  fasciculos  primarios 
conjungantur,  quorum  mensura  111.  Henle 1  2)  auctore  est 
0,003  — 0,006'"  nusquam  ne  vestigium  quidem  invenire 
potui.  Eae  tantum  disjunctae  videntur  modo  crassis  modo 
tenuibus  stratis  laxioris  telae  conjunctivae  in  multo  majora 
spatia  prorsus  inconcinna.  Ea  respondent  fasciculis  se- 
cundariis, qui  jam  oculis  nullo  microscopio  adhibito  con- 
spiciuntur in  tendinibus  siccatis.  In  quibus  quidem  saepe 
nucleos  inveni , a quibus  interdum  tenues  lineae  exierunt, 
qui  etiam  acido  acetico  adhibito  conspici  non  desierunt. 
Cum  autem  scire  non  possem,  qua  parte  persecti  essent, 
amplius  non  inquisivi. 


Musculi  animales  vel  varicosi  transversum  persecti. 

In  intervallis  fasciculorum  secundariorum  videntur  librae 
telae  conjunctivae  in  longitudinem  procedentes  et  quidem 
interdum  satis  magnam  molem  constituentes,  quae  rursus 
ramiculos  dimittunt  in  intervalla  fasciculorum  primariorum, 


1)  Sinat.  <S.  581. 

2)  Strtg.  Sinat.  351. 

in  (juibus  paullatini  evanescunt.  In  illis  non  raro  inveni 
vasa  persecta,  diametrum  occupantia  0,016  — 0,024'"  nec 
minus  nervos  persectos,  qui  praecipue  in  locis  trium  et 
plurium  fasciculorum  secundariorum  connexorum  etiam 
0,0363  — 0,045///  diametro  habebant,  obducti  involucro 
0,003— 0,005"'  efficiente.  Saepe  etiam  in  iisdem  exstant 
nervi  persecti,  in  quorum  medio  ipso  vascula  sanguinea 
persecta  apparent.  Re  vera  haec  regula  valere  videtur , ut 
minora  vasa  musculorum  in  nervos  irrepant  deindeque  in 
eorum  medio  progrediantur.  Quam  rem  praecipue  ideo 
noto , quod  musculi  transversum  persecti  mihi  apti  viden- 
tur ad  vasa  et  nervos  per  eos  procedentes  diligentius  per- 
sequendos. Inter  singulos  fasciculos  primarios  interdum 
majora  intervalla  inveniuntur  et  praecipue  in  locis  trium 
fasciculorum  connexorum  substantia  intercellularis  quae 
dicitur  (v.  Fig.  4.  a a)  triangula  efficit  et  splendet.  Non- 
nunquam  in  intervallis  invenitur  nucleus  persectus  (Fig.  4.  b) 
qui  nunquam  in  fasciculis  ipsis  usu  venit.  Quod  certum 
argumentum  sit  sententiae  ili.  Henle  *) , nucleos  in  super- 
ficie musculorum  humanorum  conspicuos  ad  involucra 
neque  ad  fibras  perlinere.  Saepe  intervalla  inter  singulos 
fasciculos  tam  tenuia  sunt,  ut  nonnisi  linea  subtilissima 
significatum  sit,  ubi  conveniant,  quae  res  mihi  probare 
videtur , membranas  singulos  fasciculos  involventes  tenuis- 
simas esse.  Interdum  musculorum  fasciculi  sua  ipsoruir 
membrana  tenui  involuti  intervalla  non  penitus  exple'  , 
sed  circa  se  lacunas  relinquunt.  Quae  res  mihi  conlir- 


1)  Stffi).  9(itaf.  580. 

mare  videtur,  substantiam  intercellularem,-  quam  dicunt, 
majoris  momenti  esse,  id  quod  Mohl  ‘)  primus  de  plan- 
tis, Henle 1  2)  de  animalibus  protulit. 

Fasciculi  primarii  exhibent  figuras  ovatas,  vel  trian- 
gula, vel  quadrata  angulis  hebetibus,  quarum  minimae  dia- 
metro efficiunt  0,0120  — 0,015'",  maximae  0,0336'",  ple- 
raeque  tamen  0,022  — 0,0268///.  Easdem  diametros  erui 
fasciculis  re  inspicienda  quodammodo  movenda  in  lateri- 
bus positis.  Si  igitur  clarissimus  Henle  3)  dicit,  muscu- 
lorum fasciculos  et  hominum  et  quadrupedum  diametris 
non  plus  quam  0,005  — 0,006'"  efficere  solere , ad  sum- 
mum 0,0176"',  sine  dubio  forte  exemplum  fasciculis  so- 
lito minoribus  usurpavit  ejusque  igitur  numeri  corrigendi 
sunt. 

Musculorum  fibrae  primariae  singulos  fasciculos  consti- 
tuentes, parva  et  rotunda  puncta  videntur,  aliae  obscu- 
riores, aliae  clariores,  aliae  etiam  luce  splendentes  (mit 
etnem  £td)tglan$).  In  parvis  fasciculis  plerumque  acutius 
circumscriptae  sunt  quam  in  magnis,  in  quibus  clariores 
sunt.  Saepissime  in  parietibus  fasciculorum  obscuriores  sunt 
atque  versus  medium  clariores  fiunt ; saepe  etiam  sic  dis- 
positae sunt,  ut  speciem  praebeant  radiorum  ex  centro 
orientium.  Interdum  magnae  lacunae  patere  videntur,  si 
autem  vitrum  microscopii  et  res  inspicienda  alia  ratione 
disponuntur,  fibrae  primariae  persectae  apparent,  quae 


1)  3ftetyen’d  ipffanjciqjlpjftol.  1.  160  ff. 

2)  Slltg.  Sinat.  214. 

3)  91%  Sinat.  578. 

prius  liis  ipsis  locis  conspicuae  non  fuerant.  Eadem  ra- 
tio interdum  intercedit  inter  totos  fasciculos , ita  ut  omnes 
fibrae  fasciculi  alius  quam  acutissime  conspiciantur , cum 
alii  fasciculi  vix  adumbrati  videantur.  Quae  res  mihi  qui- 
dem significare  videtur,  illic  singulas  fibras,  hic  totos 
fasciculos  diversam  rationem  contractionis,  quae  dicitur, 
inire.  Quod  attinet  ad  tenuitatem  fibrarum,  non  tam  subtiles 
esse  videntur,  quam  telae  conjunctivae;  earum  enim  dia- 
metrus  ex  ratione  metiendi,  quam  supra  attulimus,  circa 
0,0007'"  efficere  possit. 

Spatii  inanis  vel  canalis,  quem  Jacqemin  *),  Skey 1  2) 
et  Valentintjs  3)  in  medio  omnium  fasciculorum  prima- 
riorum positum  esse  dicunt,  nusquam  quicquam  invenire 
potui,  cum  fibrae  primariae  persectae  etiam  in  mediis 
fasciculis  acute  circumscriptae  etsi  aliquid  lucidiores  sint, 
quam  in  parietibus.  Interdum  quidem  occurrunt  corpus- 
cula aliena  in  mediis  fasciculis  ipsis  posita,  quae  cum 
cylindro  axis  quem  dicunt  confundi  possint.  Sed  quibus- 
dam tactibus  semper  a locis , quos  occupant  amoveri  pos- 
sunt, ut  nobis  persuadeant,  ea  non  nisi  alluviem  fortui- 
tam esse. 


1)  Isis  1835.  ©.  437. 

2)  Philos.  transact.  1837.  p.  377. 

3)  2RulI.  Sltdj.  1840.  207.  53crf.  (SnctjctoVabic  9trt.  SRutfs 

f e In-  200. 

Musculi  organici  vel  laeves  transversum  persecti.  *) 

Fibrae  eorum  persectae  (v.  Fig.  2.)  conspiciuntur  figu- 
rae inconcinnae,  angulatae,  ovatae,  obscuris  lineis  circum- 
scriptae, nonnihil  margaritae  colore  splendentes,  in  medio 
elatae.  Inter  eas  saepe  intercedunt  puncta  nigra , nonnun- 
quam  in  ordines  composita.  Raro  etiam  exstant  loci,  ubi 
fibrae  transversum  persectae  exhibeant  superficiem  suffla- 
vam , inconcinnam , granosam ; tamen  accuratius  inspiciendo 
etiam  singulae  fibrae  discerni  possunt.  Superficies  earum 
arctissime  conjunctae  simillimae  suul  telae  elasticae  (Fig.  1). 
Maximae  fibrarum  angulatarum  longissima  diametro  effi- 
ciunt 0,0022  — 0,0024'",  rotundae  0,0012'". 

Major  vel  minor  multitudo  harum  musculorum  fibra- 
rum persectarum  fasciculis  telae  conjunctivae  secundum 
longitudinem  procedentibus  dividitur  in  figuras  diversae 
magnitudinis  et  formae. 

Acido  acetico  tractatae  superficies  fibrarum  pallidissi- 
mae sunt,  nihilque  nisi  nonnulli  nuclei  reliqui,  fortasse 
pertinentes  ad  vasorum  capillarium , quae  dicuntur , mem- 
branas. 


Nervi  transversum  persecti. 

Fibrae  primariae  persectae  (Fig.  5.  A.)  plerumque  ro- 
tundae vel  rotundis  simillimae  sunt,  nonnullae  etiam  ova- 
tae. Earum  diametrus  efficit  0,0008-0,0084"',  quod 
Henle  Illustrissimus  jam  protulit. 1  2)  Macula  centralis  bbb 


1)  «jjettlc,  iittg.  Sinat.  @.  575  jf. 

2)  9t(tg.  9tmit.  @.  G16. 

axis  cylindro  respondens  margines  referre  solet,  sed  etiam 
ovata  est  in  sectionibus  rotundis  et  rotunda  in  ovatis ; non- 
nunquam  circuitui  adjecta  est,  saepe  speciem  praebet  ri- 
mae longitudinem  sequentis,  quae  aut  in  longissima  aut 
in  brevissima  diametro  transversa  sita  est.  Magnitudo  ejus 
diversissima  est,  interdum  nonnisi  punctum  tenuissimum, 
plerumque  eo  major,  quo  major  fibra;  tamen  ejus  dia- 
metrus  etiam  plus  dimidio  diametri  totius  fibrae  efficere 
potest.  Equidem  hanc  rationem  inveni: 


Fibra  lota. 

Cylinder  axis. 

Fibra  tota. 

Cylinder  axis. 

0,0080 

0,0031.  — 

0,0076 

0,0036 

0,0073 

0,0034.  — 

0,0075 

0,0025 

0,0069 

0,0029.  — 

0,0065 

0,0031 

0,0061 

0,0035.  — 

0,0059 

0,0021 

0,0057 

0,0022.  — 

0,0040 

0,0011 

0,0035 

0,0018.  — 

0,0023  : 

0,0010'". 

Pertinet  ad  dispositionem  microscopii , si  cylinder  axis 
lucidus  et  substantia  corticalis  obscura  conspicitur,  sive 
contra;  tamen  ea  dispositio  justa  esse  videtur,  qua  ob- 
scurus est,  cum  hac  ipsa  ceterae  rationes  acutius  expri- 
mantur. Eadem  dispositio  speciem  praebet,  quasi  sectio- 
nes cylindri  axis  altius  sitae  sint,  quam  substantiae  cor- 
ticalis, quae  quasi  vallum  rotundum  circa  eum  efficere 
videtur.  Extremae  lineae  sectionum  non  raro  duplices  et 
obscurae  sunt,  substantia  splendida,  non  granosa,  quam- 
quam specie  nonnihil  aspera.  Substantia  intercedens  inter 
singulos  nervos  (A.  a a)  plus  vel  minus  larga  est;  nervi 
modo  arcte  se  inter  se  stipant,  modo  magis  inter  se  dis- 
juncti sunt:  quod  si  fit,  intervalla  explentur  substantia 

nonnihil  granosa.  In  iisdem  intervallis  puncta  obscuriora 
occurrunt  (A  c) , quae  utrum  fibrae  nervorum  tenuissimae 
persectae  an  nuclei  sint  dici  non  potest.  Majora  eorum 
in  medio  item  saepe  punctum  habent. 

Si  libra  nervi  transverse  persecta  aut  fortuito,  aut 
quibusdam  tactibus  in  latere  posita  est,  etiam  in  hac  con- 
spicitur et  substantia  medullaris  persecta  (Fig.  5.  B.  a)  et 
cylinder  axis  (Fig.  5.  B b)  quam  acutissime  circumscri- 
ptus. 

In  neurilemate  totos  fasciculos  nervorum  involvente 
interdum  tenuia  vascula  sanguinea  persecta  inveniuntur.  — 

Nonnisi  ut  hanc  rationem  ab  clarissimo  Henle  pro- 
positam etiam  in  hac  corporis  humani  parte  experirer, 
nonnullas  sectiones  transversas  medullae  spinalis , quae 
fuere  perfectae  et  tenues,  microscopio  subjeci.  Cujus 
inter  fibras  omnibus  regionibus  persectas  inveniuntur  etiam 
loci  earum , quae  accuratissime  transversum  persectae  om- 
nino eandem  speciem  et  magnitudinem  praebent  ac  ner- 
vorum fibrae , quas  modo  descripsimus.  Interdum  inter  has 
sectiones  nervorum  alborum  fibrarum  etiam  sectiones  corpus- 
culorum nerveorum  vidi.  (Conf.  ,£)enle’g  athj.  $lnat.  ©.  653 
et  £afel  IV.  gtg.  7 B.)  Mihimet  haec  simplex  ratio  ap- 
tissima esse  videtur  ad  accuratius  inquirendas  nervorum 
fibras  in  medulla  spinali  procedentes. 


Renes  transversum  persecti. 


Tubuli  uriniferi  persecti  maximam  partem  ovati,  ra- 
rius rotundi  sunt.  Plerique  penitus  expleti  cunt  cellulis 

endogenis,  quas  dicunt  (Fig.  6 a.)  quas  Henle  *)  V.  Cl. 
accuratius  descripsit,  tamen  interdum  materia  in  latus  se 
recepit  b b b aut  ab  omnibus  partibus  parietibus  se  ad- 
junxit et  in  medio  lacunam  reliquit  c.  Denique  etiam 
tubuli  omnino  vacui  inveniuntur.  In  his  praecipue  si  bini 
vel  plures  una  conveniunt  , facile  est  definire  et  quam  crassi 
parietes  ipsorum  sint  et  quam  crassa  substantia  inter  eos  in- 
tercedens, si  quidem  ejus  aliquid  exstat.  Si  igitur  metimur 
imolucra  aquae  colore  splendentia  nec  firma  ratione  con- 
structa (toafler^eH  unb  ftrufturloS)  duorum  tubulorum  con- 
tingentium pro  diametro  ambarum  membranarum  atque 
inter  ipsas  intervalli  non  plus  quam  0,0016  — 0,0028'" 
eradit,  ex  quo  apparet,  substantiam  intercellularem  utique 
subtilissimam  esse,  cum  membrana  efficiens  0, 0008— 0,0014"' 
certe  numero  tenerrimarum  adseribenda  sit.  — Renibus 
morbo  affectis  exempli  gratia  morbo  Rrightii  ratio  tubu- 
lorum ad  intervalla  alia  est,  cum  Illustrissimo  Henle 1  2) 
auctore  circa  renum  tubulos  tela  fibrosa  crescat  telae  con- 
junctivae similis,  qua  illi  comprimantur. 

Tubulorum  uriniferorum  rotundi  et  ovati  diametrum 
occupant  0,005— 0,022'",  plerique  0,011— 0,013"'.  Otiam- 
quam  etiam  in  substantia  medullari  semper  majores  ex- 
stant atque  sunt,  qui  maxima  diametro  efficiant  0,039'" 
vel  plus,  tamen  haud  scio  an  hi  sint  tubuli  secundum  lon- 
gitudini m persecti.  Jn  substantia  corticali  inveniuntur 


1)  SlKg.  Sinat.  926.  Safcl  V.  gifl.  18. 

2)  3ciffcf;rtft  fur  rationette  Sflebt,$iit  »on  .&cntc  unb  ijfcufcr 

I.  1.  68  jf. 

corpuscula  Malpighii  persecta,  et  quidem  eo  crebriora,  quo 
propius  superliciei.  Videntur  pleraque  figurae  ovatae,  raro 
angulis  obtusis,  circum  involutae  membrana  non  firma  ratione 
constructa  (ftrufturlofe)  quae  praeterea  continuo  discerni  pos- 
sunt a tubulis  uriniferis  specie  lucidiore.  Efficiunt  0,035  — 
0,066  et  plus,  pleraque  0,043 — 0,05'",  eorum  membrana 
0,003 — 0,005'".  In  medio  eorum  inveniuntur  persecti  nuclei 
parietum  vasorum  capillarium  per  ea  serpentium,  parva,  ro- 
tunda vel  ovata  obscuris  lineis  adumbrata  sed  intus  pellucida 
et  diametro  efTicientia  0,0019  — 0,0025"'.  Non  raro  in  iis- 
dem occurrunt  majora  vasa  persecta.  Corpuscula  Malpighii 
saepe  bina,  terna  aut  plura  una  arctissime  se  stipant;  saepe 
nonnisi  0,01'"  inter  se  distant,  plerumque  0,04-5,  raro  0,1'". 

Acido  acetico  tractata  membrana  et  intervalla  non  mi- 
nus tubulorum  uriniferorum  quam  corpusculorum  Mal- 
pighii etiam  lucidiora  fiunt  et  paucissima  grana  subtihssima 
exhibent.  Contenta  tubulorum  uriniferorum  effunduntur, 
saepe  tubulos  omnino  explent,  quos  antea  nonnisi  partim 
explerant , fiunt  granosa  et  apparent  circum  in  parietibus 

obscuriora  quam  in  medio. 

Si  sectiones  transversae  ab  extremis  papillis  renalibus 
microscopio  subjiciuntur  item  juxta  tubulos  uriniferos  so- 
litos corpuscula  conspiciuntur  rotunda  vel  ovata,  pecu- 
liaribus membranis  circum  involuta  diametrum  occupantia 
0,04-  — 0,1 389"',  quae  sunt  ductus  papillares  Ferreinii, 
qui  facile  discerni  possunt  a Glomerulis  Malpighianis  ma- 
teria iis  contenta,  quae  similis  est  materiae  tubulorum 
uriniferorum  nec  minus  eo,  quod  parietes  eorum  induti 
sint  epithelio  strato  (^ftaftercpitfyelium).  Eorum  membra- 

nae  propriae  fibrosae  diametrus  pendet  a magnitudine 
corpusculorum  eflicitque  ab  0,0038  ad  0,0116'". 

Intestinum  transverse  persectum. 

Ut  postremo  etiam  experirer , quatenus  haec  ratio  ad 
anatomiam  descriptivam  quam  dicunt  adhibita  prosit,  Ileum 
penitus  transversum  persecui  ita  ut  sectio  parallela  esset 
coniunctioni  mesenterii. 

In  strato  (Fig.  7.  a.)  multos  limites  videmus  obscuros, 
modo  brevissimos,  modo  longiores,  minus  recte  proceden- 
tes , inter  quos  conspiciuntur  corpuscula  item  obscura , ro- 
tunda vel  ovata  vel  angulata  diversa  magnitudine.  Tota 
species  est  ordinum  inconcinne  inter  se  conjunctorum  at- 
que diametro  efficit  0,026'". 

Stratum  litera  b significatum  ab  illo  discrepans  colore 
multo  lucidiore  et  diametrum  occupans  0,056,  compositum 
est  ex  multis  subtilissimis  , plerumque  secundum  longitudi- 
nem procedentibus  limitibus , qui  passim  obscuriores  et 
latiores  sunt  et  arcus  efficiunt.  Inter  eos  saepe  videntur 
lineae  breves,  obscuriores  ab  utroque  fine  exacutae. 

Membrana  c item  lucida  disjungitur  et  a strato  b fasci- 
culis fibrosis  undulatis  et  ipsa  inter  se  in  singulas  partes 
diversissima  forma  et  magnitudine , quae  explentur  cor- 
pusculis parvis,  rotundis  vel  angulatis.  ()uae  diam,  effi- 
cit 0,15  — 0,2'". 

In  sequente  strato  d , diametro  efficiente  0,080'" , a quo 
exeunt  fibrae  c' , stratum  b oblique  secantes , conspiciun- 
tur lineae  obscurae,  vel  breviter  tantum  procedentes  vel 
longius  serpentes  et  deinde  evanescentes  et  sese  conjun- 

genleS'  C,Uae  no"  ,ani  arcle  « slipanl,  quam  in  a et  saepe 
spatia  vaca  relinquam  d'  d"  involuta  peculiari  membrana 
ad  d'  quasi  crispata. 

Stratum  e diametro  efficiens  0,1"'  pallidum  et  nonnihil 
gran ulatum  videmus,  nonnisi  passi, n puncta  aliqnid  ob- 
scuriora et  granula  vel  sola  vel  ealervalim  conspicua  sunt 
fraeterea  videmus  passim  limites  obscuros,  a regione 
strati  prioris  id  aliquantulum  ex  transverso  percurrentes. 

Ue  strato  f post  modo  dicam. 

Membrana  Jit.  a significata  est  tunica  serosa  Ilei.  Li- 
neae obscurae  et  corpuscula  respondent  fibris  telae  con- 
junctivae arcte  se  stipantibus  et  saepe  se  obliquantibus, 
quae  semper  hanc  membranam  componunt,  nec  minus  fibris 
elasticis  saepe  intereas  exstantibus,  quae  hic  et  secundum 
ongitudinem  et  transversum  persectae  sunt,  et  membrana 
acido  acetico  tractata  solae  restant.  Sectionem  epithelii 
strati  (^flaftereptt^efium)  hanc  membranam  in  superficie 
vestientis  non  nisi  raro  singulis  locis  vidi,  ubi  vidi  nu- 
cleos persectos,  pene  nunquam  cellulas  ipsas. 

Stratum  b est  membrana  muscularis  in  longitudinem 
procedentis  Ilei.  Quae  quod  arcuata  est  haud  scio  an  non- 
msi  mde  redui.det,  quod  singulae  fibrae  alia  aliter  crispa- 
tae sunt.  Ejus  fibrae  granulalae  interdum  in  fibrillas  sub- 
tiles divisae  conspiciuntur;  lineae  obscuriores  iis  paralle- 
ae  respondent  nucleis  cellularum  atque  etiam  acido  acetico 
adhibito  conspicuae  restant.  Hoc  stratum  transversum  per- 
sectum nucroscopio  subjectum  (v.  ea,  quae  de  musculis 
organicis  dixi  et  Fig.  2)  item  videtur  obliquatum  fibris 
telae  conjunctivae,  quae  oriuntur  a peritonaeo  et  proce- 

dunt  usque  ad  stratum  telae  conjunctivae  inter  stratum  b 
et  stratum  sequens  c. 

Stratum  c respondet  membranae  musculorum  circula- 
rium quae  supra  accuratius  descripta  est. 

Tela  conjunctiva  igitur,  ex  iis  quae  diximus,  in  mus- 

t 

culis  organicis  semper  contra  procedere  videtur  ac  fibrae 
eorum,  easque  plerumque  magnis  molibus  transversum  cir- 
cumtexere,  ut  apparet  in  (Fig.  7.  c.). 

Stratum  quartum  d est  tunica  nervea  (vasculosa,  pro- 
pria). Limites  obscuri  respondent  fasciculis  telae  conjun- 
ctivae, partim  persectis,  parlim  inviolatis , prorsus  incom- 
posite procedentibus  quorum  acido  acetico  adhibito  nihil 
nisi  fibrae  ex  nucleis  ortae  (jtetnfafern)  restant.  Saepe 
in  iis  occurrunt  vasa  majora  transversum  persecta  d',  quo- 
rum involucrum  semper  distinctum  est  specie  crispata  ita- 
que cognitionem  eorum  facilem  reddit.  Quae  species  cri- 
spata redundat  ex  membrana  fibrosa  in  longitudinem 
procedente  post  mortem  contracta.  Interdum  lacunae  d" 
videntur , quas  vasa  esse  in  longitudinem  aperta  verisimile 
est.  Ut  ab  hac  membrana  rami  ad  utramque  membranam 
musculosam  exeunt,  ea  etiam  saepe  nonnullos  fasciculos 
angulis  satis  acutis  in  proximam  immittit,  in  qua  ii  aliquan- 
tum procedunt  et  paullalim  evanescunt. 

Stratum  quintum  e est  tunica  mucosa,  cujus  puncta 
obscuriora  et  granula  nucleis  respondent.  Lineae  eam  obli- 
quantes, quas  tamen  raro  inveni,  mihi  videntur  esse  glan- 
dulae Lieberkiihnianae  sitae  in  tunica  mucosa.  Et  hae  et 
nuclei  formae  inconcinnae  demum  acido  acetico  tractati  satis 
conspicui  fiunt. 

Stratum  f respondens  epithelio  cylindrico  Ilei  nonnisi 


ut  numerum  membranarum  expleremus  additum  est.  Ouod 
quum  brevi  post  mortem  dejici  soleat,  nunquam  inveni  i 
in  sectionibus  a me  praeparatis.  Diametrus  hujus  strati 
ratione  facta  efficit  0,0 1"'. 

Quod  attinet  ad  rationem  inter  membranas  Hei  inter- 
cedentem mihi  addendum  est,  eam  maxime  \ariam  esse, 
ita  ut  e.  c.  membranam  musculosam  in  longitudinem  pro- 
cedentem, quae  quidem  in  Fig.  7 tanto  tenuior  videtur, 
crassiorem  inveni  membrana  musculari  circulari , porro 
stratum  telae  conjunctivae  inter  membranas  musculosas, 
quod  bic  efficit  a 0,002'"  ad  0,003'"  etiam  0,012'"  cras- 
sum invenirem  etc.  Accuratiori  disquisitioni  reliquum  est, 
ut  discernatur , num  ratio  earum  semper  eadem  constet  in 
singulis  regionibus  Ilei. 

EXPLICATIO  TABULAE. 


Fig.  i.  A.  Sectio  transversa  fibrarum  elasticarum  ligamenti  Nuchae 
Vituli  410  aucta. 

Fig.  1.  B.  Eadem  tractata  acido  acelico. 

Fig.  2.  Sectio  transversa  strati  musculorum  circularium  Ilei  hu- 
mani 410. 

Fig.  3.  Sectio  transversa  fibrillarum  telae  conjunctivae  ex  tendine 
Musculi  flexoris  digitorum  humanorum.  620. 

Fig.  4.  Sectio  fasciculi  primarii  musculi  Bicipitis  brachii  humani  620. 

aa.  Substantia  intercellularis. 

b.  Nucleus  persectus. 

Fig.  5.  A.  Sectio  transversa  fibrarum  primariarum  Nervi  Brachia- 
lis humani  410. 

aa.  Substantia  intercellularis. 

bbb.  Cylinder  axis. 

c.  Fibrae  tenuissimae?  conf.  pag.  18. 

Fig.  5.  B.  Fibra  pimaria  ejusdem  sectionis  transversae  in  latere 
posita. 

a.  Substantiae  medullaris  superficies  persecta. 

b.  Cylindri  axis  superficies  persecta. 

Fig.  6.  Sectio  transversa  tubulorum  uriniferorum  ex  substantia  me- 
dullari renis  humani  410. 

a.  Contentum  ipsorum  tubulos  omnino  explet. 

bbb.  Idem  a parietibus  in  latus  se  recepit. 

c.  Idem  ab  omnibus  partibus  parietibus  se  adjunxit 
et  in  medio  lacunam  reliquit. 

Fig.  7.  Sectio  perpendicularis  Ilei  humani  parallela  nexui  Mesen- 
terii, ut  structura  et  ratio  diametri  singularum  membranarum 
explicetur.  100. 

a.  Sectio  tunicae  serosae. 

I).  Sectio  membranae  musculorum  ex  longitudine  pro- 
cedentium. 

c.  Sectio  membranae  musculorum  circularium. 

c'.  Septa  telae  conjunctivae,  quibus  membrana 
musculorum  circularium  in  singulos  fasciculos 
sejungitur,  cohaerentes  cum 

d.  Tunica  propria  seu  nervea. 

d'.  Sectio  vasis  sanguinei  transversa, 
d".  Lacuna,  nisi  fallor  vas  sanguineum  ex  longi- 
tudine patefactum. 

e.  Sectio  tunicae  mucosae  glandulis  Lieberkiihnianis 
haud  perspicue  virgatae. 

f.  Sectio  epithelii  cylindrati  ex  computatione  suppleti. 

THESES  DEFENDENDAE. 


1.  Omnia  videmus  inversa. 

2.  Catarrlms  Inflammatio. 

3.  Corpuscula  nervea  non  pertinent  ad  systema  ner- 
vorum. 

4.  Calor  animalis  actus  nervorum. 

O.  Dolor  non  est  signum  inflammationis  patliagno- 
monicum. 

6.  Corpuscula  Paciniana  sunt  organa  electrica. 

